PATVIRTINTA

Kauno miesto savivaldybės administracijos direktoriaus

2017 m. balandžio 18 d.

įsakymu Nr. A-1491

**KVIETIMAS TEIKTI PARAIŠKAS PAGAL VISUOMENINĖS PASKIRTIES OBJEKTŲ PRITAIKYMO GYVENTOJŲ BENDRAJAI KULTŪRAI PUOSELĖTI PROGRAMĄ NR. VPO-2017-1.1**

|  |  |  |
| --- | --- | --- |
| Eil. Nr. | Sąlygos | Aprašymas |
|  | Programos pavadinimas  | Visuomeninės paskirties objektų pritaikymo gyventojų bendrajai kultūrai puoselėti programa |
|  | Prioritetai | 2.1. Tarpukario modernizmo architektūros objektų (patalpų) sutvarkymas (pritaikymas) ir įveiklinimas.2.2. Objektų, kuriuose galimas pramoninės ir (arba) techninės ar kitos paskirties statinių (patalpų) pertvarkymas į kūrybinių industrijų, rezidencijų ar kitoms kultūros reikmėms tinkamus (pritaikomus) statinius (patalpas), sutvarkymas (pritaikymas) ir įveiklinimas. 2.3. Objektų, kuriuose numatoma plėtoti UNESCO Kūrybinių miestų tinklo dizaino srities veiklas, sutvarkymas (pritaikymas) ir įveiklinimas. |
|  | Siekiami rezultatai ir finansuojamos veiklos | * 1. Siekiami rezultatai:
		1. paslaugų prieinamumo ir įvairovės didinimas, pritaikant objektus gyventojų bendrajai kultūrai ugdyti, etnokultūrai puoselėti;
		2. vietos bendruomenių socialinių, kultūrinių ir kitų problemų sprendimas, panaudojant juridinių asmenų valdomus visuomeninės paskirties objektus įvairioms socialinėms ir kultūrinėms veikloms plėtoti.
	2. Finansuojamos veiklos:
		1. objektų išsaugojimo ir sutvarkymo, objektų (patalpų) remonto, aplinkos ir (arba) vidaus patalpų tvarkymo darbai;
		2. kultūros paveldo objektų, kultūrinio turizmo požiūriu patrauklių architektūrinę ar kraštovaizdinę vertę turinčių objektų atnaujinimas;
		3. naujų daugiafunkcių erdvių atvėrimas ir kultūros, kūrybinių industrijų veiklų ir socialinių ir kultūrinių paslaugų teikimo juridiniams asmenimis priklausančiuose objektuose plėtojimas;
		4. patalpų pritaikymas kultūros mainų (rezidencijų) programoms įgyvendinti.
 |
| 4. | Tinkamos finansuoti išlaidos | Pastato (patalpų) remonto, atnaujinimo, vidaus ar išorės tvarkymo darbai ir išlaidos, būtinos paraiškoje nurodytoms veikloms įgyvendinti  |
| 5. | Netinkamos finansuoti išlaidos | Paraiškos rengimo išlaidos, projekto vadovo, projekto finansininko darbo užmokestis, su paraiškoje nurodytų veiklų (darbų) įgyvendinimu nesusijusios išlaidos, nuoma, išperkamoji nuoma, ilgalaikio materialiojo turto įsigijimas |
| 6. | Projektų vertinimo kriterijai | 6.1. Objektas turi kultūrinę, istorinę, architektūrinę ar kitą vertę.6.2. Objektui pritaikyti gaunamos tikslinės paskirties lėšos iš įvairių fondų ir (arba) kitų finansavimo šaltinių.6.3. Objektas yra arba bus atviras, prieinamas ir visuomenės lankomas, jame vykdoma paraišką teikiančio juridinio asmens veikla.  |
| 7.  | Galimi pareiškėjai ir reikalavimai jiems | 7.1. Pareiškėjais gali būti viešieji ir privatieji juridiniai asmenys, išskyrus valstybę ir savivaldybes. 7.2. Pareiškėjas teisės aktų nustatyta tvarka turi būti tinkamai atsiskaitęs už ankstesniais metais iš Kauno miesto savivaldybės biudžeto skirtų (jeigu buvo skirta) lėšų panaudojimą.7.3. Pareiškėjo pateikta paraiška nevertinama (paraiška nefinansuojama), jeigu paaiškėja, kad:7.3.1. pareiškėjas yra likviduojamas, reorganizuojamas, pertvarkomas, sustabdęs ar apribojęs savo veiklą;7.3.2. pareiškėjas paraiškoje pateikė klaidinančią arba melagingą informaciją;7.3.3. pareiškėjas yra gavęs Kauno miesto savivaldybės biudžeto lėšų ir neatsiskaitęs už jų panaudojimą nustatyta tvarka arba gautas lėšas naudojęs ne pagal paskirtį;7.3.4. pareiškėjas yra pateikęs paraiškų finansuoti veiklas, kurios yra tų pačių veiklų (darbų) dalys, pagal kitas finansavimo programas.  |
| 8. | Finansavimo intensyvumas | 8.1. Paraiškoms finansuoti iš Kauno miesto savivaldybės biudžeto gali būti skiriama iki 80 proc. tinkamų finansuoti projekto išlaidų. 8.2. Minimali projekto vertė – 5000 Eur. |
| 9. | Paraiškų teikimo tvarka | 9.1. Paraiška turi būti pasirašyta pareiškėjo vadovo ar jo įgalioto asmens. Kartu su paraiška pridedami paraiškoje nustatyti dokumentai. Pareiškėjas atsako už paraiškoje nurodytų duomenų teisingumą. 9.2. Jei teikiama popierinė paraiška, turi būti pateikiamas vienas tinkamai lietuvių kalba kompiuteriu užpildytos paraiškos egzempliorius ir kompiuterinė laikmena su užpildyta paraiška. Pateikiami dokumentai turi būti A4 formato, išskyrus atvejus, kai kitų įstaigų išduotų dokumentų formatas yra kitoks. Paraiškos teikiamos užklijuotame voke (pakete), ant kurio turi būti užrašas „Paraiška“, nurodytas kvietimo numeris, programos, pagal kurią siekiama gauti finansavimą, pavadinimas, pareiškėjo pavadinimas ir adresas.Jei paraiška teikiama elektroniniu būdu, pareiškėjas per Kauno miesto savivaldybės elektroninių paslaugų sistemą adresu <http://ep.kaunas.lt> turi pateikti užpildytą paraišką (*.doc* ar .*docx* ir *.pdf* formatais) kartu su pridedamais dokumentais (vieno failo dydis neturi viršyti 2 MB).9.3. Siekiant užtikrinti paraiškų vertinimo skaidrumą ir pareiškėjų lygiateisiškumą, pateikus paraiškas, pareiškėjo iniciatyva negalima jų taisyti, tikslinti, pildyti ar pateikti papildomus dokumentus.9.4. Paraiškos priimamos nuo 2017 m. balandžio 18 d. iki 2017 m. gegužės 16 d. |
| 10. | Kitos sąlygos | 10.1. Paraiškoje nurodytos projekto veiklos (darbai) turi būti vykdomos 2017 metais. 10.2. Paraiškoje nurodytoms veikloms finansuoti skirtos lėšos bus pervedamos tik pateikus faktiškai atliktų darbų priėmimo–perdavimo aktus ir (arba) atliktų darbų apmokėjimą patvirtinančius dokumentus.  |
| 11. | Aktualūs dokumentai | Visuomeninės paskirties objektų pritaikymo gyventojų bendrajai kultūrai puoselėti programa, patvirtinta Kauno miesto savivaldybės tarybos 2008 m. lapkričio 13 d. sprendimu Nr. T-558 „Dėl Visuomeninės paskirties objektų pritaikymo gyventojų bendrajai kultūrai puoselėti programos patvirtinimo“  |
| 12.  | Informaciją teikiantis asmuo | Kultūros skyriaus vyriausioji specialistė Jovita Jociuvienė, el. paštas jovita.jociuviene@kaunas.lt; tel. (8 37) 20 00 26 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_